Мурена је каријеру отпочео као официр у војсци Корнелија Суле током Првог митридатског рата. По завршетку рата, Сула му је оставио две легије да чува Азију, док се он сам са остатком војске вратио у Италију и започео грађански рат против Гаја Марија. Под изговором да Митридат Велики сакупља војску којом би поново напао римске провинције, Мурена покреће нови рат који је завршен великим поразом римске војске. Интервенција Корнелија Суле довела је до смирења ситуације. Други митридатски рат завршен је без територијалних промена.